|  |
| --- |
| **Dagsorden** |
| Studienævn: | Studienævn for Religionsstudier |  |
| Dato: | 13-08-2019- 14-16  |  |
| Lokale: | Mellemøststudier Mødelokale |  |
|  |  |  |
|  | Dato 20. september 2019 |
|  |  |
|  | Sagsnr. 19/11443 |
|  |  |
| **Punkter til drøftelse**1. Godkendelse af dagsorden (bilag)
2. Godkendelse af referat (bilag)
3. Meddelelser
4. *Nyt fra studieleder*
5. *Nyt fra studienævnssekretær*
6. *Nyt fra studiesekretær*
7. *Nyt fra faglig vejleder*
8. *Nyt fra fagråd*
9. *Nyt fra RELIGIO*
10. Merit- og dispensationsansøgninger (SAGA)
11. Sager til behandling eksamen
12. Sager til behandling studieordninger
13. Sager til behandling kvalitetspolitikken
14. *Studiestart, (bilag)*
15. *Svar: Ansøgning feedback (bilag)*
16. *Høring – nyt udmøntningsnotat og indikatoroversigt ifm. SDUs kvalitetspolitik (bilag)*
17. *Hvor kan de studerende henvende sig for at få gennemførelsesvejledning: hvordan er forståelsen af snitfladerne i forhold til diverse vejledningstilbud (ÅRSHJUL)*
18. *Årshjul revideres og nye mødedatoer offentliggøres (ÅRSHJUL)*
19. Andre sager til behandling *a) Ansøgning om studentermedhjælp (bilag)*

 *b) Talentudmærkelse til studerende (bilag)**c) Ansøgning vedr. hyttetur (bilag)*1. Sager til behandling undervisning
2. *Evaluering religiøs Innovation (bilag)*
3. *Opdateret notat vedr. afvikling af CMS (bilag)*
4. Eventuelt

Tim Jensen / Tine JambangStudienævnsformand Studienævnssekretær

|  |
| --- |
| **Referat af studienævnsmøde den 13. august 2019 kl. 14.15-16.****Til stede:** Tim Jensen (TJ), Niels Reeh (NR), Laura Feldt (LF), Thea Lindholm Kaspersen (TLK), Louise Funch Clausen (FV), Rasmus Hagemann Pedersen (RHP), Lise Ribergaard (LR) og Pia Hansen (PH)**Referent**: Tine Jambang (TNJ)**Mødet blev gennemført med følgende dagsorden:** 1. **Godkendelse af dagsorden**

Tim Jensen (TJ) ønskede at tilføje et punkt under Pkt. 8, d) Ansøgning fra Laura Feldt. Desuden manglede et punkt: e) Propædeutisk Græsk – Ansøgning fra underviser, samt under Pkt. 7, f) Dynamisk hjemmeside – beslutninger og indhold. Dagsorden blev herefter godkendt. 1. **Godkendelse af referat (bilag)**

Thea Lindholm Kaspersen (TLK) gjorde opmærksom på en fejl, idet der skulle stå Dit studieliv, ikke Mit. Derefter blev referatet godkendt.1. **Meddelelser (bilag)**

**a) Nyt fra studieleder:****Dynamisk hjemmeside:**  TJ orienterede om at Rune fra fakultetet nu har givet grønt lys for påbegyndelse af arbejdet med at oprette en dynamisk hjemmeside for vores uddannelser.**Optag:** Der er i år optaget færre 1. prioritetsstuderende end sidste år. Der er således andet år i træk, at vi får færre med 1. prioritet. 29 ud af det samlede antal ansøgere er 1. prioritetsansøgere. TJ tilføjede, at en del andre uddannelser oplever den samme nedgang i antal ansøgere med 1. prioritet. TJ mente, at det er en del af en større tendens og altså ikke vores skyld. Vi gør, hvad vi kan for at tiltrække ansøgere i form af studiepraktik, Åbent Hus, gymnasielærere på kursus hos os, forskere der individuelt er aktive og deltager i debatter m.m. Tidligere havde vi store årgange og genererede overskud, fordi vi havde få undervisere til mange studerende. TJ beder underviserne komme med ideer til, hvad vi evt. kan gøre for at ændre tendensen. Prodekan Lars Binderup anser det for kritisk, hvis der er under 30 ansøgere med 1. prioritet, men alle humanioras uddannelser forventes at falde i ansøgere over de næste tre år. Færre ansøgere betyder færre STÅ, som igen betyder færre indtægter. Der er i år optaget 31 studerende på centralfaget og 11 studerende på sidefag, i alt 42. Sidste år optog vi i alt 50. For kandidatuddannelsen gælder, at der er optaget ca. det samme antal, som sidste år, men flere med 2. prioritet. TJ haft samtaler med 6 studerende, hvoraf de to bedste blev indstillet. De trak sig dog begge igen. Optag på kandidaten 2019:6 studerende på 50 ECTS8 studerende på 70 ECTS1 studerende på 75 ECTS4 studerende på 120 ECTSLise Ribergaard spurgte om ikke studerende med 1. og 2. prioritet giver det samme og henviste til statistik, der siger at studerende der bliver optaget på uddannelser, som de har som 2. prioritet, har mindre tendens til at falde fra.TJ spurgte til, hvad vi skal gøre yderligere i forhold til at holde de studerende i hånden. Når de begynder på universitetet, laver vi brobygning til gymnasiet for at lette overgangen til livet som studerende, men hvornår kan de forventes at være selvstændige, voksne studerende?Vi må alle gøre en indsats for at agere som ambassadører for vores uddannelser.**Undervisning:** TJ orienterede om, at Andreas Mebus er een af tre undervisere i projektorienteret forløb. TJ er i gang med at godkende praktikpladser. Det er problematisk, at gymnasierne fremover kun vil tilbyde 4 ugers praktik.**Evaluering ved eksterne eksperter:** Referat af mødet vil blive tilgængeligt for studienævnet, når eksperterne har godkendt det.**Axis Mundi**: TJ takkede for det nye nummer af Axis Mundi, hvori bl.a. Markus Davidsen har en artikel om tidsskrifter og også noget om religionsdidaktik.**Studiepraktik:** TJ orienterede om, at han havde lavet udkast til program. Desværre viste det sig, at en af underviserne, der skulle have besøg af praktikanter havde aflyst undervisning. TJER arbejder videre med program. **Foredragsdag for Tornbjerg Gymnasium: TJ havde** fået en henvendelse fra en tidligere Ph.d.-studerende, Rasmus Tvergaard, fra Tornbjerg Gymnasium mhp at arrangere en dag med foredrag for alle klasser med religion. Dagen er aftalt til den 8. november og TJK laver program. Pia har skaffet lokale til 400. **Nyt fra Fagkonsulenten**: TJ orienterede om at ministeriet ved fagkonsulent Christian Vollmond på anbefaling af de tre studieledere i hhv. København, Aarhus og Odense har givet Christianshavns Gymnasium lov til at køre et forsøg med at have Religion som fag på A-niveau. Det bliver spændende at se, hvilke erfaringer det giver. **Gæsteforelæsning**: TJ meddelte, at der desværre kun havde været få religionsstuderende til Jeremy Gunns foredrag d. 4. juni.**Kandidatreception:** Receptionen havde været velbesøgt, og TJ takkede Pia Hansen for atter at have sørget for det hele.**Dødsfald:** TJ orienterede om, at han fra Niels Reeh (NR) og Laura Feldt (LF) var blevet gjort bekendt med, at Tove Tybjerg, en tidligere kollega, var død. TJ og NR deltog i begravelsen. Det var en højtidelig begivenhed. Der blev ikke samlet ind til blomster, da LF havde sørget for blomster til Tove Tybjerg på vegne af alle religionsforskere i DK, inden hun døde. Peter Birkelund Andersen fra KU, Anders Klostergaard fra AU og TJ havde sagt et par ord. 1. **Nyt fra studienævnssekretær**

**Pjece om SDU´s Kvalitetssystem:** Studienævnssekretæren omdelte folderen: Introduktion til SDU´s kvalitetssystem og orienterede samtidig om, at Årshjulet er blevet revideret og forventes at kunne blive forelagt studienævnet på mødet i september.1. **Nyt fra studiesekretær**

Pia Hansen (PH) orienterede om, at reeksamen kører, og at der er færre i år. Der er klar til studiestart, og PH appellerede til, at vi alle er med til at opdrage de studerende til at klare sig selv. Hun henviste her til, at de studerende er i vildrede ift. Bachelorprojektet og derfor kommer til hende, og hun kan kun henvise til fagbeskrivelsen. PH bad om, at de nye studerende bliver informeret bedre, men at de selvfølgelig altid er velkomne til at spørge. Hun foreslog også, at vi gør How to Uni obligatorisk, fordi de ad den vej får megen nyttig viden.LR bemærkede her, at der mangler bacheloropgaveseminar. De har kun fået to linjer med deadlines, men de har brug for faglig sparring og information. NR tilsluttede sig ideen om et sådant seminar, og tilføjede, at det virker overvældende på de studerende, at de pludselig skal sørge for noget selv, hvor systemet i den øvrige studietid sørger for det meste. LF tilsluttede sig også ideen og anså det for mest hensigtsmæssigt at afholde seminaret om foråret, hvor de skal skrive bachelorprojektet om efteråret. De skal aflevere projektbeskrivelsen d. 5. august. PH tilføjede her, at den faglige vejleder altid inviterer til Bachelorprojektmøde om foråret. LR mente ikke, at der havde været møde om Bachelorprojektet, men kun om studieliv og valgfag og så blot de to deadlines ifm. Bachelorprojektet. TJ noterede sig ønsket, og punktet blev tilføjet under pkt. 9 c) til drøftelse på dagens møde.1. **Nyt fra faglig vejleder**

FV orienterede om, at hun har træffetid torsdag kl. 13.30-16.30, og at hun bruger vejlederkontoret lige over for PH’s kontor. 1. **Nyt fra Fagråd**

Intet nyt.1. **Nyt fra RELIGIO**

Rasmus Hagemann Pedersen (RHP) orienterede om, at planen for efterårets aktiviteter er lagt, men mangler datoer. Bl.a. Jørgen Podemann Sørensen og Adam Hyllested holder foredrag. Man har ikke afholdt møde, men ifølge Niels Reeh (NR) er man blevet enige om, at der fra januar 2020 skal betales kr. 100 årligt til Religio og ikke længere til Chaos. 1. **Merit- og dispensationsansøgninger**

 Se lukket referat**.**1. **Sager til behandling eksamen**

Intet1. **Sager til behandling studieordninger**Selv om det ikke var et pkt. på dagsordenen, erindrede TJ om, at fristen for at revidere studieordninger er forår 2020 med ikrafttræden september 2020. TJ laver et udkast, hvori han indskriver alle de forslag, der er indkommet, og viser gammel og ny tekst. TJ vil på dagens medarbejdermøde orientere om det og inddrage medarbejderne i arbejdet. Udkastet vil ligge klar til mødet i oktober, hvor studienævnet begynder at behandle studieordningerne.
2. **Sager til behandling kvalitetspolitikken**
3. ***Studiestart (ÅRSHJUL)(bilag)***

TJ orienterede om, at velkomstskrivelsen er klar, og at How-to-Uni bliver tilgængeligt for alle studerende, også selv om det ikke er en del af studiestartsprøven. TJ gik ud fra, at man nu var enige om programmet. Det bekræftede studienævnet. Programmet ligger på hjemmesiden under Studiestart. I år sikrer tutorerne principperne for nedsættelse af studiegrupper og sørger for, at de bliver nedsat. TLK er tovholder. Studiestart omfatter mandag, tirsdag og fredag, hvor der er studiestartstest. TJ understregede dog, at 'studiestart' dækker hele første semester, hvor der skal arbejdes på at fastholde de studerende i studiegrupperne. Der er bevilget penge til at der er tilknyttet VIP-mentorer. PH foreslår, at vi nedsætter studiegrupperne på forhånd. LF indskød her, at hytteturen også er en del af studiestart, selv om det er en social aktivitet. Sidste år mente man, at der var for få sociale aktiviteter.TJ: Første år betragtes som en form for brobygning mellem gymnasiet og universitetet, men derefter forventes de studerende at kunne selv.1. ***Svar: Ansøgning feedback (bilag)***

Der er bevilget midler til feedback som ansøgt. Vi skal tale med de nye studerende om, at de selv skal vise interesse for feedback. Underviserne vil gerne give den, men de studerende skal selv være aktive i processen.1. ***Høring – nyt udmøntningsnotat og indikatoroversigt ifm. SDU’s kvalitetspolitik (bilag)***

Studienævnet drøftede notatet, men havde ingen bemærkninger.1. ***Hvor kan de studerende henvende sig for at få gennemførelsesvejledning: hvordan er forståelsen af snitfladerne i forhold til diverse vejledningstilbud (ÅRSHJUL)***

Studienævnet var i tvivl om, hvad der nøjagtigt menes med gennemførelsesvejledning. Studienævnssekretæren vil undersøge det. Man mener, at der er god sammenhæng mellem tilbuddene og at de studerende ved, hvor de skal henvende sig med hvilke problemstillinger. De studerende får også at vide, at vi prioriterer vores faglige vejleder højt.1. ***Årshjul revideres og nye mødedatoer offentliggøres (ÅRSHJUL)***

Årshjul revideres, når det nye Årshjul er klar. Mødedatoer er fastlagt og offentliggjort.1. ***Dynamisk hjemmeside***

TJ orienterede om, at vi nu kan påbegynde arbejdet med hjemmesiden. Louise Funch Clausen (LFC), tidligere medlem af Studienævn og Aftagerpanel, som udtrådte af begge ved sin ansættelse som faglig vejleder, Anna Mogensen (AM), medlem af Aftagerpanel og D-VIP, og TJ er af Aftagerpanelet udpeget til opgaven. TJ er ansvarshavende redaktør. Ønsket er at hjemmesiden fremover skal repræsentere os på en god måde. AM har den journalistiske ekspertise. TJ opfordrede de studerende i SN og faglig vejleder til at undersøge, om de evt. har materiale, der kunne være relevant for hjemmesiden. Den skal være vores ”varemærke” og henvende sig til nuværende såvel som potentielle studerende, som skal kunne finde indholdet relevant. De skal fx vide, hvad ansatte undervisere gør udover og i forbindelse med deres arbejde på Religionsstudier. Det kan være deres arbejde og poster i internationale organisationer til religionsvidenskabens fremme, deltagelse i konferencer og møder i samme anledning, arbejde som redaktører og forfattere, m.v. De studerende og interesserede skal også vide, hvad de studerende laver: hyttetur, ekskursioner, Religio og Axis Mundi, hvoraf enkelte artikler måske kan lægges ud som appetitvækkere. Siden skal lige som have en puls, der følger vores aktiviteter. LF har i øvrigt fået godt styr på Religionsstudiers ansatte på instituttets hjemmeside, hvor vi nu kan fremstå som en selvstændig enhed. LR tilføjede her, at hun har erfaring med hjemmesider og ved, at der skal afsættes mange ressourcer for at få det til at køre og ikke mindst følge op på tingene ift. opdatering og hilser det velkommen, at vi kan trække på AM’s journalistiske ekspertise.TJ mener, at AM kan hjælpe os med at finde den rette form.LF er fortsat ansvarlig for vores Facebookvæg og hunforeslog, at vi i lyset af faldende ansøgere med vores uddannelser som 1. prioritet netop på Facebook kunne oplyse om forskellige småaktiviteter, fx Religio-foredrag, og så i øvrigt henvise til den officielle hjemmeside. 1. **Andre sager til behandling**
2. ***Ansøgning om studentermedhjælp(bilag)***

Ansøgningen blev imødekommet som ansøgt. Studienævnet udtrykte stor påskønnelse af Jens Peter Jensens arbejde også med dette. 1. ***Talentudmærkelse til studerende (bilag)***

Der er ingen indstillinger indkommet fra underviserne.1. ***Ansøgning vedr. hyttetur (bilag)***

TJ takkede for ansøgningen om økonomisk støtte til hytteturen, som er for alle religionsstuderende, ikke kun 1. semester. Studienævnet bevilgede kr. 3000 til hytteleje og kr. 250 til gaver til oplægsholdere. LF og Mikael Rothstein (MR) deltager. LF tilføjede, at hun deltager, men ikke overnatter. Hun glædede sig over, at man denne gang tilgodeser både unge og lidt ældre studerende og derved giver mulighed for også at finde et fagligt fællesskab.1. ***Ansøgning vedr. gæsteforsker***

LF har ansøgt om et mindre honorar til gæsteforsker Christodoulos Papavarnavas, som er ekspert i kristne martyrlegender fra Byzans. Han skal forelæse i 45 minutter af hendes undervisning i Oldtidens kristendomsformer i den session, som er sat af til martyrlegender og martyrkult på 1. semester. Andre er velkomne til at overvære forelæsningen, selv om denne ligger i LF’s undervisningstid. Studienævnet bevilgede et honorar samt bespisning i kantinen. 1. ***Propædeutisk Græsk***

TJ orienterede om en skrivelse fra institutleder, hvoraf fremgik at han havde besluttet, at Lærke skal undervise i propædeutisk Græsk 4 timer i E2019. TJ havde ellers indstillet, at det skulle være Jens Peter Jensen (JPJ), der så kunne fortsætte næste semester med to timers undervisning og 2 timers vejledning i originalsprogsbaseret emne. JPJ har indvilget i at udvikle undervisningsmateriale til græsk i lighed med det, han har lavet til latin, jf. ansøgning behandlet ovenfor. Institutleders beslutning, hvor forståelig den end måtte være, kan, uanset den andens undervisers ubestridelige kvaliteter, derfor måske svække bestræbelser på at skabe større sammenhæng mellem det ene og andet. Flere gav igen udtryk for deres store påskønnelse af JPJs arbejde, samtidig med at de understregede, at det ikke betød, at de ikke også var meget glade for den anden undervisers undervisning. 1. **Sager til behandling undervisning**
2. ***Evaluering: religiøs Innovation***

Mikael Rothstein (MR) har indsendt en slags evaluering af eksamensresultater v. Religiøs Innovation F 2019. Skrivelsen udtrykker stor skuffelse over de studerendes indsats, resultater og kunnen, og MR undrer sig over, at han - efter et godt semester og en meget positiv evaluering af såvel underviser som undervisning - til eksamen måtte dumpe så mange. TJ bemærkede indledningsvist, at undervisere såvel som studerende skal huske, at evaluering primært er evaluering af undervisning og ikke af underviser, og at en positiv såvel som negativ evaluering af underviser ikke kan ses som indikator for, hvordan de studerende klarer sig i faget. Desuden kan undervisningen være både god og kvalificeret og populær blandt de studerende uden at den giver de studerende de redskaber, de skal bruge til at få et godt eksamensresultat. Dernæst bemærkede han, at det kan undre, at disse studerende, der er nået igennem til 4. semester, klarer sig så dårligt, når de dog er nået så langt. NR oplyste, at han har haft holdet året før, at de havde et gennemsnit på 8, og at kun een dumpede. LF gav udtryk for det problematiske i at skulle kommentere kollegers evalueringer, men spurgte, om det var hele årgangen i alle fag, eller om der var tale om et mismatch mellem hold og underviser. TJ kunne oplyse, at det er det eneste kursus, hvor de studerende på 4. semester har klaret sig gennemsnitligt så dårligt. Studenterrepræsentanterne var enige om, at MR giver glimrende undervisning, men at nogle studerende måske godt kunne være i tvivl om, hvad de skal levere til eksamen. Studienævnet konkluderede, at det er i tvivl om, hvordan det skal læse MR’s evaluering set i lyset af, hvordan holdet i øvrigt har klaret sig. TJ benyttede lejligheden til at sige, at undervisere har pligt til at gøre det klart for de studerende, hvad der skal til for at bestå eksamen, og han henstiller til alle, at man generelt søger at hjælpe de studerende, der er eller kan blive mønsterbrydere. Der skal findes en balance mellem utidig ”nursing” af og almindelig hjælp til de studerende. LF bemærkede, at det er vigtigt at forberede de studerende på mundtlig eksamen, og at mange studerende giver udtryk for, at de gerne vil se tidligere opgaver, hvilket dog bremses af GDPR. PH tilføjede, at ud over at undervise skal undervise også kende til formalia, så de studerende kan blive oplyst om det, og at det er vigtigt at semesterplanerne er klar inden semesterstart og at det præciseres, hvad der forventes af de studerende til eksamen. Vi kan ikke gå ud fra, at de studerende sætter sig ind i og forstår dette.1. ***Opdateret notat vedr. afvikling af CMS (bilag)***

TJ ønskede at få drøftet dette punkt med henblik på at få afklaret, om vi skal ændre strategi for CMS og evt. gøre det obligatorisk. LF gjorde opmærksom på, at de eksterne eksperter mente, at det burde være obligatorisk. Det bliver et punkt på mødet i september. 1. ***BA-projektmøde***

TJ spurgte om studienævnet mener, at det er nødvendigt med et særskilt møde/seminar for at oplyse om Bachelorprojektet, og det var man enige om, at det er. LF foreslog et møde på et par timer, hvor faglig vejleder og undervisere er til stede, så der ud over formalia kan blive talt om faglige perspektiver ift. fx metode, som er integreret i alle fag, men ikke er et særskilt kursus. LF mener, at de studerende skal klædes på til at kunne skrive bachelorprojektet. Studienævnet var enigt om, at der ønskes et separat arrangement for bachelorstuderende, hvor man evt. inviterer biblioteket og studerende, som har skrevet bachelorprojekt. Den foreløbige dato for arrangementet: 15. juni 2020. LF udpegedes til tovholder, og underviserne vil blive orienteret på dagens medarbejdermøde. 1. **Eventuelt**

 **Næste studienævnsmøde er onsdag den 25. september 2019 kl. 10-12 i**  **Mellemøststudiers Mødelokale**Tim Jensen / Tine JambangStudienævnsformand referent |

 |  |